**О Б Щ И Н С К И С Ъ В Е Т - Б О Р О В А Н**

3240 Борован, ул. „Освобождение" №1, тел.: (09147) 9404,

www. borovan.bg; obs-borovan@abv.bg


**П Р О Т О К О Л**

 **№ 1**

Днес**, 30.01.2025 г**. /четвъртък/, в Заседателната зала на Общински съвет – Борован, ул.“ Освобождение“ № 1, се проведе редовно заседание на **Общински съвет - Борован**, мандат 2023 – 2027 г.

Заседанието започна в **14:00** часа.

Присъстват – 13 общински съветника.

**На заседанието присъстваха още:**

Иван Костовски – Кмет на Община Борован,

Таня Петкова – Секретар на Община Борован,

Пепи Данчев – Кмет на Кметство с. Добролево.

На основание Решение на Областният оперативен щаб за борба с грип и остри респираторни заболявания за обявяване на грипна епидемия в област Враца за периода от 27.01.2025 г до 31.01.2025 г., във връзка с чл. 28 и чл. 28а от ЗМСМА, във връзка с чл. 48, ал. 1 от Правилника за организацията и дейността на Общински съвет – Борован, неговите комисии и взаимодействието му с общинската администрация, бе обявено, че настоящото заседание на Общински съвет – Борован ще се проведе на 30.01.2025 г./четвъртък/, от 14:00 ч., при закрити врати – без присъствие на външни лица и граждани, само общинските съветници, кметове на кметства и служители на общинската администрация.

Заседанието се откри и се ръководи от Председателя на ОбС - Борован Ивайло Букерешки, в съответствие с чл. 52, ал. 1 от Правилника за организацията и дейността на ОбС – Борован, неговите комисии и взаимодействието му с общинската администрация, мандат 2023 – 2027 г. /**Правилника**/.

Беше направено предложение от Ивайло Букерешки – Председател на Общински съвет – Борован, в т. 6 от дневния ред – Докладни записки, да бъде включена следната:

* **Докладна записка от Иван Костовски – Кмет на Община Борован, относно:** Приемане на Общински план за младежта на Община Борован за 2025 година.

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Предложението се приема!**

След направените разисквания по дневен ред, ОбС – Борован взе следното:

**РЕШЕНИЕ № 1**

С оглед разпоредбата на чл. 51 от **Правилника,**

**ОБЩИНСКИ СЪВЕТ - БОРОВАН**

**РЕШИ:**

Заседанието на Общински съвет да се проведе при следния актуализиран дневен ред:

1. **Отчет на Ивайло Букерешки - Председател на ОбС – Борован, относно:** Дейността на Общински съвет – Борован и неговите комисии за второто шестмесечие на 2024 година.
2. **Информация от Илиян Буковски – Председател на МКБППМН – Община Борован, относно**: Годишен отчет на МКБППМН за периода 01.01.2024 г. – 31.12.2024 г.
3. **Информация от Иван Костовски – Кмет на Община Борован, относно**: Дейността по защитата на населението при бедствия и аварии в Община Борован през 2024 година.
4. **Годишен доклад от Илиян Буковски – За Кмет на Община Борован, съгласно Заповед № 24/ 17.01.2025 г., относно:** „Приоритетните дейности за намаляване риска от бедствия и аварии на територията на Община Борован, за които е необходимо финансиране през 2025 г.“
5. **Предложение от Иван Костовски – Кмет на Община Борован, относно:**Определяне размера и местоположението на пасища, мери и ливади от общинския поземлен фонд за общо и индивидуално ползване за календарна 2026 година.
6. **Докладни записки**
* **Докладна записка от Иван Костовски - Кмет на Община Борован, относно:** Предоставяне безвъзмездно за управление за срок от 10 /десет/ години на част от имот – публична общинска собственост, представляваща стая № 19 с площ от 11.82 кв.м. и стая № 20 с площ от 15.18 кв.м. на II-рия етаж на масивна двуетажна сграда „Счетоводство”, находяща се в УПИ I, кад. № 1565 в кв. 1 по плана на с. Борован, актувана с АПОС № 719/30.11.1994 г., за нуждите на Дирекция „Бюро по труда“ – Бяла Слатина, филиал Борован
* **Докладна записка от Иван Костовски – Кмет на Община Борован, относно:** План за действие на Община Борован за равенство, приобщаване и участие на ромите 2025 – 2027 г., в изпълнение на Стратегия на Област Враца за равенство, приобщаване и участие на ромите за периода 2021 – 2030 година.
* **Докладна записка от Иван Костовски – Кмет на Община Борован, относно:** Отчет за изпълнение на Програма за управление на Кмета на Община Борован, мандат 2023 – 2027 г., за периода от 06.11.2023 г. до 31.12.2024 г.
* **Докладна записка от Илиян Буковски – ЗА Кмет на Община Борован, съгласно Заповед № 24/17.01.2025 г. на Кмета на Община Борован, относно:** Кандидатстване на Община Борован с проектно предложение „Реконструкция и рехабилитация на ул. „Никола Парапунов“ в с. Малорад, общ. Борован“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.
* **Докладна записка от Илиян Буковски – ЗА Кмет на Община Борован, съгласно Заповед № 24/17.01.2025 г. на Кмета на Община Борован, относно:** Кандидатстване на Община Борован с проектно предложение „Реконструкция и рехабилитация на ул. „Ангел Бърдарски“ и ул. „Стефан Караджа“ в с. Малорад, общ. Борован“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.
* **Докладна записка от Илиян Буковски – ЗА Кмет на Община Борован, съгласно Заповед № 24/17.01.2025 г. на Кмета на Община Борован, относно:** Кандидатстване на Община Борован с проектно предложение „Реконструкция на водопроводи от вътрешната водоснабдителна мрежа на с. Добролево“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.
* **Докладна записка от Иван Костовски – Кмет на Община Борован, относно:** Приемане на Общински план за младежта на Община Борован за 2025 година.
1. **Организационни.**
2. **Молби.**
3. **Питания.**

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ -  няма „ВЪЗДЪРЖАЛИ СЕ“ – няма.

**Решението се приема!**

**По т. 1 от дневния ред:** **Отчет на Ивайло Букерешки - Председател на ОбС – Борован, относно:** Дейността на Общински съвет – Борован и неговите комисии за второто шестмесечие на 2024 година.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Отчета от т. 1 от дневен ред, ОбС взе следното:

**РЕШЕНИЕ № 2**

На основание чл. 27, ал. 6 от ЗМСМА и чл. 16, ал. 6 от Правилника,

**ОБЩИНСКИ СЪВЕТ - БОРОВАН**

**РЕШИ:**

Приема така предложения „Отчет за дейността на Общински съвет – Борован и неговите комисии за второто шестмесечие на 2024 г.“

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

**По т. 2 от дневния ред:** **Информация от Илиян Буковски – Председател на МКБППМН – Община Борован, относно:** Годишен отчет на МКБППМН за периода 01.01.2024 г. – 31.12.2024 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Информацията от дневен ред, ОбС взе следното:

**РЕШЕНИЕ № 3**

На основание чл. 7, ал. 2 от Закона за БППМН, във връзка с чл. 21, ал.2 и чл. 21, ал. 1, т.23 от Закона за местното самоуправление и местната администрация (ЗМСМА),

**ОБЩИНСКИ СЪВЕТ - БОРОВАН**

**РЕШИ:**

Приема така предложения „Годишен отчет на МКБППМН за периода 01.01.2024 г. – 31.12.2024 г.“

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

**По т. 3 от дневния ред: Информация от Иван Костовски – Кмет на Община Борован, относно:** Дейността по защитата на населението при бедствия и аварии в Община Борован през 2024 година.

Г-н Ивайло Букерешки даде думата за мнения и становища.

Г-жа И. Сълковска си даде отвод.

Не постъпиха други изказвания от страна на общинските съветници.

По Информацията от дневен ред, ОбС взе следното:

**РЕШЕНИЕ № 4**

 На основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 11, ал. 1 от Правилника за организацията и дейността на Общински съвет – Борован, неговите комисии и взаимодействието му с общинската администрация за мандат 2023 – 2027 г.,

**ОБЩИНСКИ СЪВЕТ - БОРОВАН**

**РЕШИ:**

Приема така предложената „Информация за дейността по защитата на населението при бедствия и аварии в Община Борован през 2024 година.“

**Предложението се подложи на гласуване при следния вот:**

Кворум: 12

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 2.

**Решението се приема!**

**По т. 4 от дневния ред: Годишен доклад от Илиян Буковски** – **За Кмет на Община Борован, съгласно Заповед № 24/ 17.01.2025 г., относно:** „Приоритетните дейности за намаляване риска от бедствия и аварии на територията на Община Борован, за които е необходимо финансиране през 2025 г.“

Г-н Ивайло Букерешки даде думата за мнения и становища.

Г-жа И. Сълковска си даде отвод по този доклад.

Не постъпиха други изказвания от страна на общинските съветници.

**РЕШЕНИЕ № 5**

На основание чл. 21, ал. 2 от ЗМСМА,

**ОБЩИНСКИ СЪВЕТ - БОРОВАН**

**РЕШИ:**

Приема така предоставения „Годишен доклад за приоритетните дейности за намаляване на риска от бедствия и аварии на територията на Община Борован, за които е необходимо финансиране през 2025 година“.

**Предложението се подложи на гласуване при следния вот:**

Кворум: 12

Резултат: „ЗА“ - 9 „ПРОТИВ“ - няма „ВЪЗДЪРЖАЛИ СЕ“ – 3.

**Решението се приема!**

**По т. 5 от дневния ред: Предложение от Иван Костовски – Кмет на Община Борован, относно:**Определяне размера и местоположението на пасища, мери и ливади от общинския поземлен фонд за общо и индивидуално ползване за календарна 2026 година.

Г-н Ивайло Букерешки даде думата за мнения и становища.

Г-н Е. Червеняшки си даде отвод по Предложението, с мотива, че ползва пасище.

Г-н М. Диловски също си даде отвод.

Г-н Н. Вачовски също си даде отвод.

Не постъпиха други изказвания от страна на общинските съветници.

По Предложението от т. 5 от дневния ред, ОбС взе следното:

**РЕШЕНИЕ № 6**

На основание чл. 21, ал. 2 от ЗМСМА във връзка с чл. 21, ал. 1, т. 8 от ЗМСМА, във връзка с чл. 24а, ал. 6, т. 4 от ЗСПЗЗ, чл. 37и, ал. 1 и 3 от ЗСПЗЗ и чл. 37о от ЗСПЗЗ, във връзка с чл. 104а от ППЗСПЗЗ, и при мотиви, изложени в докладната записка,

**ОБЩИНСКИ СЪВЕТ - БОРОВАН**

**РЕШИ:**

 1. Приема годишен план за паша, съгласно Приложение № 1, неразделна част от настоящото решение.

2. Определя размера и местоположението на мерите, пасищата и ливадите от общинския поземлен фонд за общо и за индивидуално ползване на територията на община Борован за календарна 2026 г. съгласно Приложение № 2 и Приложение № 3, представляващи неразделна част от настоящото решение.

3. Дава съгласие за предоставяне на пасищата, мерите и ливадите за общо ползване за календарна 2026 г., индивидуализирани в Приложение № 2 на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ.

4. Дава съгласие за предоставяне на пасищата, мерите и ливадите за индивидуално ползване за календарна 2026 г., индивидуализирани в Приложение № 3, на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ.

5. Договорите за наем на имотите за индивидуално ползване, съгласно Приложение № 3, да се сключат за срок от 5 /пет/ календарни години, считано от 01.01.2026 година. Договорите се сключват след заплащане на по-високата сума между най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади.

6. Приема правила за ползването на мерите, пасищата и ливадите на територията на община Борован, съгласно Приложение № 4, неразделна част от настоящото решение.

 7. Определя следните задължения на Общината и на ползвателите за поддържането на предоставените мери, пасища и ливади:

 а/ Задължения на Общината

 т.1 Да осигури безпрепятствено ползване на общинските мери и пасища за извеждане на паша на притежаваните от земеделските стопани животни.

 т.2 Да предоставя информация и методически указания на ползвателите относно необходимите мероприятия по поддържане и опазване на мерите и пасищата.

 б/ Задължения на ползвателите

т.1 Да са регистрани в ОДБХ гр. Враца;

т.2 Да осигуряват свободен достъп до пасищата и мерите на всички тревопасни животни, отглеждани в населеното място, независимо от техния вид и възраст;

т.3 Да не разорават мерите и пасищата и да не променят предназначението им;

т.4 Да почистват мерите и пасищата от нежелана храстовидна растителност, замърсяване, камъни, битови и строителни отпадъци и др.;

т.5 Да провеждат борба с агресивни и устойчиви растителни видове /орлова папрат, магарешки трън, лопен, чемерика и др./

т.6 Да районират пашата, така че да се избягва преизпасването на тревостоя;

т.7 Да окосяват прорасналата, неизпасана трева;

т.8 Да не се палят сухи треви и храсти в пасището, да не се опожарява и подпалва нежеланата тревна и храстовата растителност, както да изсичат намиращите се върху отдадените под наем земи дървесни видове;

т.9 Да опазват пасищата в близост до гори от навлизане на дървесна и храстовидна растителност;

т.10 При необходимост да се извършват пръскане със съответните разрешени и пуснати на пазара препарати за обезпаразитяване и наторяване. Да не ги наторяват с изкуствени торове и с утайки от пречистени отпадни води.

т.11 Да не се ограждат с какъвто й да е вид заграждения предоставените им мери и пасища;

т.12 Пашата на животните да се извършва във времето от месец март до месец ноември.

т.13 Да не се извършва паша нощем и без пастир.

т.14 Да не се извършва паша в горите, граничещи до пасищата.

т.15 Да не се допуска лагеруване на домашни животни в пасищата.

 8. Възлага на Иван Костовски - Кмет на Община Борован да извърши необходимите действия по изпълнение на решението.

**Предложението се подложи на гласуване при следния вот:**

Кворум: 10

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

**Гласували със „ЗА“ по Предложението от т. 5 от дневния ред, както следва:**

1. Ивайло К. Букерешки
2. Веселин Г. Георгиев
3. Иглика А. Сълковска
4. Мариана Ц. Маринова
5. Мирослав Х. Мончовски
6. Павлин К. Бецински
7. Пламен В. Методиев
8. Пламен Х. Петров
9. Светослав С. Георгиев
10. Симеон Й. Симеонов

**По т. 6 от дневния ред: Докладни записки.**

-**Докладна записка от Иван Костовски - Кмет на Община Борован, относно:** Предоставяне безвъзмездно за управление за срок от 10 /десет/ години на част от имот – публична общинска собственост, представляваща стая № 19 с площ от 11.82 кв.м. и стая № 20 с площ от 15.18 кв.м. на II-рия етаж на масивна двуетажна сграда „Счетоводство”, находяща се в УПИ I, кад. № 1565 в кв. 1 по плана на с. Борован, актувана с АПОС № 719/30.11.1994 г., за нуждите на Дирекция „Бюро по труда“ – Бяла Слатина, филиал Борован

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната записка от дневен ред, ОбС взе следното:

**РЕШЕНИЕ № 7**

На основание чл. 21, ал. 2 от Закона за местното самоуправление и местната администрация (ЗМСМА), във връзка с чл. 21, ал. 1, т. 8 от ЗМСМА, във връзка с чл. 12, ал. 3 от Закона за общинската собственост (ЗОС) и постъпило писмо с вх. № П-2927-1/20.12.2024 г. на Община Борован, и при мотиви, изложени в докладната записка,

**ОБЩИНСКИ СЪВЕТ - БОРОВАН**

**РЕШИ:**

1. Общински съвет Борован дава съгласие да се предостави на АГЕНЦИЯ ПО ЗАЕТОСТТА, с ЕИК по БУЛСТАТ 121604974, със седалище и адрес на управление: пощенски код 1000, гр. София, р-н Оборище, бул. ДОНДУКОВ № 3, представлявана от СМИЛЕН ВАЛЕНТИНОВ ВЪЛОВ - Изпълнителен директор, безвъзмездно за управление част от имот – публична общинска собственост, представляваща стая № 19 с площ от 11.82 кв.м. и стая № 20 с площ от 15.18 кв.м. на II-рия етаж на масивна двуетажна сграда „Счетоводство”, находяща се в УПИ I, кад. № 1565 в кв. 1 по плана на с. Борован, актувана с АПОС № 719/30.11.1994 г*.,* при следните условия:

1.1. Срок за предоставяне безвъзмездно за управление - 10 /десет/ години.

1.2. Цели за предоставяне - имотът се предоставя безвъзмездно за управление за нуждите на Дирекция „Бюро по труда“ – Бяла Слатина, филиал Борован.

1.3. Разходите за ел. енергия, както и тези, свързани с обикновеното управление на предоставения имот, са за сметка на АГЕНЦИЯ ПО ЗАЕТОСТТА.

1. Общински съвет Борован възлага на Кмета на Община Борован да предприеме всички необходими законови действия във връзка с изпълнение на настоящото решение.

**Предложението се подложи на поименно гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Иван Костовски – Кмет на Община Борован, относно:** План за действие на Община Борован за равенство, приобщаване и участие на ромите 2025 – 2027 г., в изпълнение на Стратегия на Област Враца за равенство, приобщаване и участие на ромите за периода 2021 – 2030 година.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната записка от дневен ред, ОбС взе следното:

**РЕШЕНИЕ № 8**

На основание чл. 21, ал. 1, т. 12 от ЗМСМА, и в изпълнение на Стратегията на Област Враца за равенство, приобщаване и участие на ромите за периода 2021 – 2030 г. и Националната стратегия на Република България за равенство, приобщаване и участие на ромите /2021 – 2030/,

**ОБЩИНСКИ СЪВЕТ - БОРОВАН**

**РЕШИ:**

Приема «План за действие на Община Борован за равенство, приобщаване и участие на ромите 2025 – 2027 г., в изпълнение на Стратегия на Област Враца за равенство, приобщаване и участие на ромите за периода 2021 – 2030 година».

**Предложението се подложи на поименно гласуване при следния вот:**

Кворум: 13

Резултат: „ЗА“ – 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Иван Костовски – Кмет на Община Борован, относно:** Отчет за изпълнение на Програма за управление на Кмета на Община Борован, мандат 2023 – 2027 г., за периода от 06.11.2023 г. до 31.12.2024 г.

Г-н Ивайло Букерешки даде думата за мнения и становища, като поясни, че тази докладна не се подлага на гласуване; отчетът се предоставя на общинските съветници само за сведение, както бе предоставена и самата Програма за управление на Кмета на Община Борован за мандат 2023 – 2027 г. на предходно заседание на ОбС – Борован, и също не бе подлагана на гласуване.

 Г-жа И. Сълковска заяви, че има няколко питания по Отчета, насочени към Кмета, които ще зададе устно, но съгласно Правилника на ОбС – Борован, изисква за тях да й бъдат предоставени писмени отговори.

Питанията на г-жа И. Сълковска са, както следва:

**І. Раздел ІІ - РАЗВИТИЕ НА ИНФРАСТРУКТУРА, ОПАЗВАНЕ НА ОКОЛНАТА СРЕДА И ПРИРОДАТА:**

**1. По т. 1** - **Частично изграждане на нова канализационна система и реконструкция и разширяване на водопроводната система за нуждите на с.Борован – етап І за 1 930 200,00лв. с ДДС.**

**И. С.** - Има посочен сключен договор за проектиране, изготвен проект, избран изпълнител за СМР.

**Въпрос:** Коя фирма е проектирала? Данни за избрания изпълнител?

1. **По т. 2 - Основен ремонт на улична мрежа на с.Борован за 2 746 000,00лева с ДДС. И. С. -** Посочен е избран изпълнител за Инженеринг, проектиране, авторски надзор и изпълнител на СМР на обекта, сключен договор за инженеринг.

**Въпрос:** Коя е фирмата, с която е сключен договорът? И не е уточнено за кои улици?

1. **По т. 3 - Основен ремонт на парка в квартал 1-В с.Борован, общ.Борован за 356 300,00лева с ДДС.**

**И. С. -** Има **с**ключен договор за проектиране.

**Въпрос:** С коя фирма?

1. **По т. 5 - Благоустрояване и обновяване на парк в поземлен имот 536, квартал 66 по плана на с.Нивянин за 430 400,00лева с ДДС.**

**И. С.** - Има изготвен проект, обявена обществена поръчка за избор на изпълнител на СМР. Г-жа Сълковска заяви, че доколкото си спомня, сумата по този отчет за парка в с. Нивянин не отговаря на истината.

**Въпрос:** Моли да й бъде предоставена информация докъде е стигнала процедурата и дали е избран изпълнител. Сумата да бъде уточнена.

1. **По т. 6 - Благоустрояване и обновяване на площад- УПИ VІІІ, между кв.5 и 7 на с.Добролево, община Борован за 188 300,00лева с ДДС**

**И. С. -** Има изготвен проект.

**Въпрос:** Коя фирма е изготвила проекта?

1. **По т. 7 - Благоустрояване и обновяване на парк УПИ 13, кв.121 по плана на с.Малорад, общ.Борован за 36 300,00лева с ДДС**

**И. С. -** Има изготвен проект.

**Въпрос:** Коя фирма е изготвила проекта?

**ІІ. Проектни предложения към Междуведомствена комисия**

1. **По т. 1 - Подобряване на проводимостта по ул.“Васил Левски“ и ул.“ Паисий Хилендарски“ с.Нивянин и ул.“Бачо Киро“с.Борован.**

**И. С.** – Ул. „Паисий Хилендарски“ - няма такава улица в с. Нивянин, такава улица не съществува в с. Нивянин.

**Въпрос:** Не е записана нито цена, нито докъде е стигнала процедурата. Моли да й бъде предоставена информация.

1. **По т. 2 - „Аварийно- възстановяване на разрушен участък от подпорната стена,укрепваща ул.“Веслец“ и почистване на речното корито на р. Бързина в регулационните граници на с.Борован с обща базова дължина 2 700м. и почистване на речното на р.Скът в зоната на съществуваща мостово съоръжение в с.Нивянин – участък с базова дължина от 600м. по дейности, както следва:**
	1. **За аварийно-възстановителни на разрушен участък от подпорна стена,укрепваща ул. „Веслец“ - стойност 466 406,64лева.**
	2. **За аварийно-възстановителни работи по почистване на р.Бързица(Селска бара) в регулационните граници на с.Борован – стойност 561 920,00лева**
	3. **За аварийно-възстановителни работи по почистване коритото на р.Скът в зоната на съществуващото мостово съоръжение в регулационните граници на с.Нивянин – стойност 361 260,00лева**

**Въпроси:**

* По т. 2.1. – Има посочена сума, но не е записано дали е с ДДС, или без.
* По т. 2.2. и т. 2.3. – Стойностите са съвсем различни и не отговарят на истината.
* По т. 2 – Записано е „р. Бързина“, а по т. 2.2. – „р. Бързица“ – да се уточни дали е техническа грешка. Г-жа Сълковска отбеляза, че има много технически грешки.
* По т. 2 – Ако е минала обществената поръчка, дали е минала през ЦАИС, и ако не, докъде е стигнала? Има ли избран изпълнител?

**ІІІ. Изпълнение на инвестиционна програма за 2024г.**

1. **По т. 3** - Направа на вертикална планировка и ограда на гробищен парк с.Добролево за 25 000,00лева, **и** **По т. 4 -** Направа на вертикална планировка и ограда на гробищен парк с.Борован за 30 000,00лева.

**Въпрос:** Докъде е стигнал ремонтът на гробищните паркове в с. Добролево и в с. Нивянин?

1. **По т. 8** - Изготвяне на инвестиционен проект и ремонт на покрива на ДСП с.Борован в кв.1,ІІІ за 58 550,00лева.

**Въпрос:** Коя е фирмата, изготвила проекта?

1. **По т. 9** - Направа на нов навес на ДСП с.Борован в кв.1, ІІІ за 10 050,00лева

**Въпрос**: Кой е извършил ремонта?

1. **По т. 10 -** Основен ремонт на покрив на сграда в кв.66 в с.Нивянин за 70 100,00лева.

**Въпрос:** Кой е извършил ремонта и дали е приключил?

1. **По т. 11 -** Основен ремонт на ВиК и ел.инсталация на ромски клуб в кв.71 с.Добролево за 18 000,00лева.

**Въпрос:** Кой е извършил ремонта – фирма, или физическо лице?

1. **По т. 12 -** Инвестиционен проект и изпълнение на основен ремонт на ограда и паркинг на ДСП в кв.1, ІІІ с.Борован за 121 120,00лева.

**Въпрос:** Посочена е обща сума: да се разбие на трите позиции – проект, ограда и паркинг, и да се уточни дали е с ДДС, или не.

1. **По т. 14** - Направа на видеонаблюдение на Административна сграда с.Борован за 15 000,00лева.

**Въпрос:** Коя фирма е извършила направата на видеонаблюдението и дали е готово?

1. **По т. 15** - Закупуване на лек автомобил за нуждите на дейност “Улично осветление“ за 15 000,00лева, **и** **По т. 16** - Закупуване на автовишка за нуждите на дейност „Улично осветление“ за 35 000,00лева, **и** **По т. 17** - Закупуване на пътнически Бус(8+1) за 35 731,00лева.

**Въпрос:** Кой е доставчика на тези автомобили?

1. **По т. 20** - Изготвяне на проектна документация по част Геодезия и по част Пътна за подобряване на проводимостта по ул.“Васил Левски“ и ул.“ Паисий Хилендарски“ с.Нивянин и ул.“Бачо Киро“с.Борован за 42 000,00лева

**Въпрос:** Да се уточни ул. „Паисий Хилендарски“ в с. Нивянин – г-жа Сълковска подчертава, че няма такава улица, не съществува в с. Нивянин.

Г-жа И. Сълковска заяви, че на всичко, съдържащо се в изказването й, съгласно чл. 24, ал. 1, т. 4 от Правилника, желае да й бъде предоставен писмен отговор.

* **Докладна записка от Илиян Буковски – ЗА Кмет на Община Борован, съгласно Заповед № 24/17.01.2025 г. на Кмета на Община Борован, относно:** Кандидатстване на Община Борован с проектно предложение „Реконструкция и рехабилитация на ул. „Никола Парапунов“ в с. Малорад, общ. Борован“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната записка от дневен ред, ОбС взе следното:

**РЕШЕНИЕ № 9**

На основание чл. 21, ал. 2 от Закона за местното самоуправление и местната администрация (ЗМСМА), във връзка с чл. 21, ал. 1, т. 8 и т. 23 от ЗМСМА, във връзка с чл. 17, ал. 1, т. 2 от ЗМСМА, и в съответствие с Условия за кандидатстване със заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г., утвърдени със Заповед РД09-1260/11.12.2024 г. на Заместник-министъра на земеделието,

**ОБЩИНСКИ СЪВЕТ - БОРОВАН**

**РЕШИ:**

1. Общински съвет – Борован дава съгласие Община Борован да участва по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г. с проектно предложение „Реконструкция и рехабилитация на ул. „Никола Парапунов“ в с. Малорад, общ. Борован“.
2. Потвърждава, че дейностите по проектно предложение „Реконструкция и рехабилитация на ул. „Никола Парапунов“ в с. Малорад, общ. Борован“ съответстват на Стратегическа цел II: Балансирано териториално развитие, чрез комплексно подобряване състоянието на техническата и социална инфраструктура и жизнената среда, съхраняване и опазване на природното богатство и културно-историческо наследство., Приоритет 2: Развитие на инфраструктурата, опазване на околната среда, природното богатство и културно-историческото наследство, мярка 2.2. Реконструкция и рехабилитация на съществуващи улици и принадлежностите към тях в селищата на общината, заложени в Плана за интегрирано развитие на община Борован, област Враца за периода 2021-2027 г.
3. Упълномощава Кмета на Община Борован да предприеме всички необходими правни и фактически действия за подготовка на проекта по т. 1, окомплектоване на документацията и кандидатстване по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

**Предложението се подложи на поименно гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Илиян Буковски – ЗА Кмет на Община Борован, съгласно Заповед № 24/17.01.2025 г. на Кмета на Община Борован, относно:** Кандидатстване на Община Борован с проектно предложение „Реконструкция и рехабилитация на ул. „Ангел Бърдарски“ и ул. „Стефан Караджа“ в с. Малорад, общ. Борован“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната записка от дневен ред, ОбС взе следното:

**РЕШЕНИЕ № 10**

На основание чл. 21, ал. 2 от Закона за местното самоуправление и местната администрация (ЗМСМА), във връзка с чл. 21, ал. 1, т. 8 и т. 23 от ЗМСМА, във връзка с чл. 17, ал. 1, т. 2 от ЗМСМА, и в съответствие с Условия за кандидатстване със заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г., утвърдени със Заповед РД09-1260/11.12.2024 г. на Заместник-министъра на земеделието,

**ОБЩИНСКИ СЪВЕТ - БОРОВАН**

**РЕШИ:**

1. Общински съвет – Борован дава съгласие Община Борован да участва по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г. с проектно предложение „Реконструкция и рехабилитация на ул. „Ангел Бърдарски“ и ул. „Стефан Караджа“ в с. Малорад, общ. Борован“.
2. Потвърждава, че дейностите по проектно предложение „Реконструкция и рехабилитация на ул. „Ангел Бърдарски“ и ул. „Стефан Караджа“ в с. Малорад, общ. Борован“ съответстват на Стратегическа цел II: Балансирано териториално развитие, чрез комплексно подобряване състоянието на техническата и социална инфраструктура и жизнената среда, съхраняване и опазване на природното богатство и културно-историческо наследство., Приоритет 2: Развитие на инфраструктурата, опазване на околната среда, природното богатство и културно-историческото наследство, мярка 2.2. Реконструкция и рехабилитация на съществуващи улици и принадлежностите към тях в селищата на общината, заложени в Плана за интегрирано развитие на община Борован, област Враца за периода 2021-2027 г.
3. Упълномощава Кмета на Община Борован да предприеме всички необходими правни и фактически действия за подготовка на проекта по т. 1, окомплектоване на документацията и кандидатстване по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

**Предложението се подложи на поименно гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Илиян Буковски – ЗА Кмет на Община Борован, съгласно Заповед № 24/17.01.2025 г. на Кмета на Община Борован, относно:** Кандидатстване на Община Борован с проектно предложение „Реконструкция на водопроводи от вътрешната водоснабдителна мрежа на с. Добролево“ по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната записка от дневен ред, ОбС взе следното:

**РЕШЕНИЕ № 11**

На основание чл. 21, ал. 2 от Закона за местното самоуправление и местната администрация (ЗМСМА) във връзка с чл. 21, ал. 1, т. 8 и т. 23 от ЗМСМА, във връзка с чл. 17, ал. 1, т. 2 от ЗМСМА, и в съответствие с Условия за кандидатстване със заявления за подпомагане по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г., утвърдени със Заповед РД09-1260/11.12.2024 г. на Заместник-министъра на земеделието,

**ОБЩИНСКИ СЪВЕТ - БОРОВАН**

**РЕШИ:**

1. Общински съвет – Борован дава съгласие Община Борован да участва по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г. с проектно предложение „Реконструкция на водопроводи от вътрешната водоснабдителна мрежа на с. Добролево“.
2. Потвърждава, че дейностите по проектно предложение „Реконструкция на водопроводи от вътрешната водоснабдителна мрежа на с. Добролево“ съответстват на Стратегическа цел II: Балансирано териториално развитие, чрез комплексно подобряване състоянието на техническата и социална инфраструктура и жизнената среда, съхраняване и опазване на природното богатство и културно-историческо наследство., Приоритет 2: Развитие на инфраструктурата, опазване на околната среда, природното богатство и културно-историческото наследство, мярка 2.7. Реконструкция на част от водоснабдителните системи в селата Добролево, Сираково, Нивянин, и Малорад, заложени в Плана за интегрирано развитие на община Борован, област Враца за периода 2021-2027 г.
3. Упълномощава Кмета на Община Борован да предприеме всички необходими правни и фактически действия за подготовка на проекта по т. 1, окомплектоване на документацията и кандидатстване по Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегически план за развитие на земеделието и селските райони на Република България за периода 2023-2027 г.

**Предложението се подложи на поименно гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

* **Докладна записка от Иван Костовски – Кмет на Община Борован, относно:** Приемане на „Общински план за младежта на Община Борован“ за 2025 година.

Г-н Ивайло Букерешки даде думата за мнения и становища.

Не постъпиха изказвания от страна на общинските съветници.

По Докладната записка от дневен ред, ОбС взе следното:

**РЕШЕНИЕ № 12**

На основание чл. 21, ал. 1, т. 12 от Закона за местното самоуправление и местната администрация (ЗМСМА), във връзка с чл. 16 от Закона за младежта (ЗМ),

**ОБЩИНСКИ СЪВЕТ - БОРОВАН**

**РЕШИ:**

 Приема „Общински план за младежта на Община Борован“ за 2025 година.

**Предложението се подложи на гласуване при следния вот:**

Кворум: 13

Резултат: „ЗА“ - 13 „ПРОТИВ“ - няма „ВЪЗДЪРЖАЛИ СЕ“ – няма.

**Решението се приема!**

**По т. 7 от дневния ред: Организационни.**

Г-н Ивайло Букерешки заяви, че трябва да се избере дата за следващо заседание.

Г-жа И. Сълковска направи предложение да се изготви график на заседанията на ОбС – Борован, което е практика и на други Общински съвети, като това би дало възможност на общинските съветници да планират ангажиментите си предварително и не би се налагало всеки път да се избира дата на следващо заседание в т. Организационни. Г-жа Сълковска заяви, че е подготвила Предложение и ако съветниците са съгласни, би могло да се подложи на гласуване. Г-жа Сълковска отправи запитване към г-н И. Букерешки защо ОбС – Борован продължава работата си със заседания на Обща комисия.

Г-н Букерешки в отговор поясни, че се е съобразил с предложението на г-н Е. Червеняшки, което е удобно и за съветниците, и за общинска администрация.

Г-жа И. Сълковска заяви, че не е против, но г-н Е. Червеняшки е направил предложение за Обща комисия само за заседанието през октомври 2024 г.

Г-н И. Букерешки прегледа предложението на г-жа Сълковска и поясни съдържанието му в съкратен вариант на съветниците: г-жа Сълковска предлага за регламентирана дата на заседание всеки последен петък в месеца за цялата календарна 2025 година.

Г-жа Сълковска потвърди казаното от г-н Букерешки, като уточни, че само през декември датата ще е различна, заради празниците; и добави, че решението е на всички.

Г-н Букерешки заяви, че няма как да се предвиди какво ще се случи през август, например.

Г-жа Сълковска заяви, че такъв график ще даде възможност на всеки да се съобрази с фиксираната дата и да планира дейностите си през съответния месец.

Г-н Букерешки заяви, че не е погрешно да се избира дата на следващо заседание по начина, по който е избирана и досега, но няма против да подложи на гласуване предложението на г-жа Сълковска.

Г-н И. Костовски, в обръщение към г-н Букерешки, заяви, че съветниците не знаят какво съдържа предложението, и г-н Букерешки би трябвало да ги запознае със съдържанието му.

Г-н Букерешки изчете предложението на г-жа Сълковска и го подложи на гласуване.

**Предложението се подложи на гласуване при следния вот:**

Кворум: 13

Резултат: „ЗА“ - 5 „ПРОТИВ“ - няма „ВЪЗДЪРЖАЛИ СЕ“ – 8.

**Предложението не се приема!**

Г-н Букерешки запозна общинските съветници с възникнал казус относно висок разход на електрическа енергия от офиса на ОбС – Борован, в размер на 570 лв. за м. декември 2024 г., за ползването само на един климатик. Г-н Букерешки поясни, че е разговарял с д-р Д. Дилков, който е наемател на втория етаж от сградата, и той няма нищо против да плаща своята част от изразходената електроенергия. Г-н Букерешки разясни също, че електрическата енергия в сградата ще се отчита за всеки ползвател поотделно и всеки ще заплаща това, което е изразходил.

Г-н Букерешки даде думата за предложения за дата на следващо заседание.

Г-н С. Георгиев направи предложение: **27.02.2025 г., четвъртък.**

Не постъпиха други предложения от общинските съветници.

Г-н И. Букерешки подложи на гласуване предложението на г-н С. Георгиев.

**Предложението се подложи на гласуване при следния вот:**

Кворум: 13

Резултат: „ЗА“ - 10 „ПРОТИВ“ - няма „ВЪЗДЪРЖАЛИ СЕ“ – 3.

**Предложението се приема!**

Г-н М. Диловски отправи запитване за часа на следващото заседание.

Г-н Букерешки в отговор поясни, че часът е **14:00 ч.** за редовното заседание, и **13:00 ч.** за заседанието на Общата комисия, както е било досега.

**По т. 8 от дневния ред: Молби.**

Не постъпиха молби от общинските съветници.

**По т. 9 от дневния ред: Питания.**

**І. Г-н М. Диловски отправи запитване към г-н И. Костовски относно:**

1. Актуален списък на получаващите пътните разходи служителите на общинската администрация?
2. В какво финансово състояние сте приели общината и в какво финансово състояние е същата в момента?

**ІІ. Г-н Е. Червеняшки отправи запитване към г-н И. Костовски, относно:**

1. Относно ремонта на гробищен парк с Борован, има запитвания (от повече от 10 граждани) какво се прави там; г-н Червеняшки добави, че не знае дали на г-н Костовски ще му хареса да види какво се случва там.

**Г-н И. Костовски, в отговор на г-н Червеняшки,** заяви, че е ходил до гробищния парк и му е известно какво се случва; поясни също, че това, което е заложено и трябва да бъде направено, ще бъде направено точно така, както е казал. Г-н Костовски отправи апел към г-н Червеняшки да съобщи на гражданите, че когато ремонтът бъде завършен, в разширената част няма да се полагат покойници, докато не се приема Наредба за гробищните паркове. Община Борован е единствената в Северозападна България, която не разполага с такава Наредба.

**Г-н И. Костовски, в отговор на г-н М. Диловски**, отправи запитване дали г-н Диловски би желал да му бъде предоставен писмен отговор на следващо заседание.

Г-н М. Диловски потвърди.

**ІІІ. Г-жа И. Сълковска отправи запитване към г-н И. Костовски, относно:**

1. Питане от граждани: за почистването в района на „Долнокрайската чешма“: по проект ли е, по програма ли е? Г-жа Сълковска заяви, че ако почистването е завършило, то клоните са нахвърляни по изчистения сервитут, отделно цели дървета, изгнили, са хвърлени във водата, правен е опит да се запалят тези клони. Г-жа Сълковска отправи запитване дали г-н Костовски е ходил да види мястото.
2. Питане от граждани: за почистването на моста тук, в центъра – по проект ли е, по програма ли е, кой го чисти и завършено ли е; устен отговор.

**Г-н И. Костовски, в отговор на г-жа Сълковска,** поясни, че ще отговори писмено на въпросите й на следващо заседание, като добави, че почистването е по проект.

Поради изчерпване на дневния ред, заседанието бе закрито в 14:44 часа.

**ИВАЙЛО БУКЕРЕШКИ**

*Председател на Общински съвет - Борован*

Изготвил: И. Александрова

*Гл. специалист към Общински съвет - Борован*